সালামপুর ব্লক অফিসের সামনে বিএলওদের বিক্ষোভ! কেন?

সালামপুর: বৃহস্পতিবার বাংলায় শেষ হয়েছে এসআইআর (SIR)-এর জন্য ফর্ম পূরণ, জমা ও আপলোডের প্রক্রিয়া। কিন্তু তার পরেও থামছে না বিএলওদের (BLO) বিক্ষোভ। বুথ লেবেল অফিসারদের তরফে অভিযোগ করা হয়েছে, এসআইআর-এর কাজ শেষ হওয়ার পরেও, নতুন নতুন কাজের নির্দেশ দেওয়া হচ্ছে কমিশনের (Election Commission) তরফে। এই অভিযোগে উন্নয়ন আধিকারিক দফতরের সামনে বিক্ষোভ (Protest) দেখালেন তাঁরা।

বুথ লেবেল অফিসার বা বিএলও-দের (BLO) তরফে অভিযোগ করা হয়েছে, ভোটার তালিকার নিবিড় সংশোধন বা এসআইআর-এর এনুমারেশন ফর্মের কাজ শেষ হয়েছে। কিন্তু তার পরেও নির্বাচন কমিশনের তরফে নতুন নতুন অ্যাপ দিয়ে কাজ করার নির্দেশে দেওয়া হচ্ছে।

তাঁরা আরও অভিযোগ করেছেন, প্রথমে তাঁদেরকে এসআইআর ফর্ম বিলি করতে বলা হয়েছিল। তার পর সেই ফর্মগুলি ভোটারদের কাছ থেকে নেওয়ার কথা বলা হয়েছিল। এর পরেই সেগুলিকে আপলোড করতে বলা হয়েছিল। কিন্তু এখন কমিশনের তরফে করে বলা হচ্ছে, যাঁদের ফর্মে ত্রুটি রয়েছে। পূনরায় সেগুলিকে ভেরিফিকেশন করতে হবে। তথ্য সংগ্রহের পর সেগুলি সাবমিট করতে হবে। কিন্তু এত চাপ নেওয়া যাবে না বলেও জানিয়েছেন বিএলওরা।

আরও খবর : সন্দেশখালি গণহত্যার তদন্তে CBI, গ্রামবাসীদের জবানবন্দি নিলেন আধিকারিকরা

বুথ লেবেল অফিসারদের (BLO) তরফে জানানো হয়েছে, এতদিন রক্ত জল করে তারা কাজ করেছেন। তার পরেও নতুন নির্দেশ দেওয়া হচ্ছে। এত চাপ নেওয়া সম্ভব নয়। এর বিরুদ্ধেই শুক্রবার সমষ্টি উন্নয়ন আধিকারিক দফতরের সামনে বিক্ষোভ দেখান তাঁরা। মৌখিকভাবে তাঁরা সমষ্টি উন্নয়ন আধিকারিককে গোটা বিষয়টি জানিয়েছেন বলে খবর।

অন্যদিকে, বাংলায় এসআইআর প্রক্রিয়া নিয়ে বিএলওদের মধ্যে আগেও ক্ষোভ দেখা গিয়েছে। এই কাজ করতে গিয়ে কেউ অসুস্থ হয়ে পড়েছিলেন। কাউকে আবার হারাতে হয়েছে নিজের প্রাণ। গত ৪ নভেম্বর থেকে বাংলায় শুরু এই প্রক্রিয়ার কাজ ১১ ডিসেম্বর শেষ হয়েছে। এবার খসড়া তালিকা প্রকাশ হওয়ার কথা। কিন্তু তার মাঝেই, কমিশনের বিরুদ্ধে নতুন নতুন নির্দেশ দেওয়ার অভিযোগ তুললেন বিএলওরা।